Kobuldagi ketma-ket portlashlar va otishmalar oqibatida qurbon bo‘lganlar soni 16 nafarni tashkil qildi

Afg‘oniston poytaxti Kobul shahrida sodir bo‘lgan ikkita portlash va uning ortidan kelib chiqqan otishma oqibatida 16 kishi halok bo‘lgan. Bu haqda Assoshieyted Press agentligi Afg‘oniston sog‘liqni saqlash vazirligiga asoslangan holda xabar tarqatgan.
Bundan oldingi xabarlarda portlashlar oqibatida 1 kishi halok bo‘lgani va 35 kishi jarohatlangani aytilgandi.
Mahalliy OAVning ma'lumotiga ko‘ra, xudkush terrorchilar Kobul shahridagi oltinchi okrugda politsiya mahkamasi oldida hamda harbiy maktab oldida portlovchi qurilmalarni ishga tushirgan. Keyinroq hududda hujum qiluvchilar va hukumat kuchlari o‘rtasida otishma ro‘y bergan.